সূত্র জানায়, বৃহস্পতিবার দুপুরে বানিয়াচং উপজেলার রামনগর গ্রামের আশা আক্তার নামে এক তরুণীর মোবাইলে ফোন দিয়ে এক ব্যক্তি জানায় গ্রামীণফোনে বিশেষ লটারতিে তিনি এক কোটি টাকা পেয়েছেন। কিন্তু এই টাকা পেতে হলে তাকে বিকাশের মাধ্যমে ২০ হাজার টাকা দিতে হবে। কিন্তু এ বিষয়টি কাউকে জানানো যাবে না। প্রতারকের কথা শুনে লোভের বশবর্তী হয়ে আশা আক্তার বিকাশে টাকা পাঠানোর জন্য শহরের বাণিজ্যিক এলাকার ইউনিক টেলিকমে আসেন। সেখানে আশা তার অসুস্থ আত্মীয়ের জরুরি চিকিৎসার জন্য দ্রুত ২০ হাজার টাকা বিকাশ করতে দোকানের মালিক কংকন দাশকে অনুরোধ করেন। আশা জানান, তার ভাই মোটরসাইকেলযোগে টাকা নিয়ে আসছেন। আশার কথায় বিশ্বাস করে ব্যবসায়ী কংকন মানবিক বিবেচনায় ০১৭৫৮-৮০১০৯৭ নম্বরে ২০ হাজার টাকা বিকাশ করেন। কিন্তু অনেক সময় পার হয়ে গেলেও আশা আক্তারের ভাই টাকা নিয়ে না আসায় তাকে আটক করে হবিগঞ্জ সদর থানায় খবর দেন দোকান মালিক কংকন। পরে এসআই মিজানুর রহমানের উপস্থিতিতে আশার স্বজনরা এসে বিকাশ ব্যবসায়ীর টাকা দেয়ার আশ্বাস দিয়ে তাকে ছাড়িয়ে নেন।